### Beslutningstema

Der holdes dialogmøde med [adresse] med udgangspunkt i ejerstrategi for [adresse].

### Historik

Den 31. marts 2022 godkendte Kommunalbestyrelsen ejerstrategi for [adresse]. Af denne fremgår, at der holdes et årligt dialogmøde mellem [adresse] og Klima-, Vækst- og Udviklingsudvalget.

Der har været dialogmøde mellem parterne den 10. maj 2023. Her blev aftalt at fortsætte dialogen ved et møde i oktober.

### Sagsfremstilling

Af ejerstrategien fremgår følgende:

Der holdes et årligt dialogmøde mellem [adresse] og Klima-, Vækst- og Udviklingsudvalget. Her giver [adresse] en status på baggrund af fremsendte årsrapporter og ledelsens fremstilling mv. af årets gang til bestyrelsen. [adresse] involverer og inddrager Tønder Kommune i beslutninger af væsentlig overordnet forretningsmæssig og strategisk betydning.

Følgende emner drøftes:

* Status på ejerstrategien
* Hvordan spiller [adresse] ind i Tønder Kommunes Visions- og Strategiplan, primært i forhold til Erhverv og Turisme?
* Hvilke strategiske overvejelser har bestyrelsen gjort for den kommende periode?

Specifikt ønskes følgende emner drøftet:

* status på arbejdet med infrastruktur og molehoveder,
* økonomi for vedligeholdelse de næste 5-8 år,
* havnens forretningsplan.

Formand for [adresse] Mogens Larsen og havnechef Palle Madsen deltager i dialogmødet. Der er afsat 45 minutter til mødet.

### Kommunaldirektøren indstiller,

|  |  |
| --- | --- |
| at | temaerne drøftes. |

### Beslutning

Følgende emner blev drøftet:

* Offshore-servicehavn
* Udlejning til virksomheder
* Brug af oplagspladsen (KVU nævner, at dette ikke alene er et anliggende for [adresse] men skal ske i en dialog)
* P-pladser (KVU nævner, at dette ikke alene er et anliggende for [adresse] men skal ske i en dialog)
* Udgifter til infrastruktur
* Samarbejde med færgeriet

Næste dialogmøder holdes på [adresse].

Erik Mikkelsen deltog ikke i mødet.